laion/Wikipedia-Exotic huggingface dataset:
צביה גולן

צביה גולן (נולדה בינואר 1957) היא סופרת ישראלית. צביה גולן נולדה בתל אביב, בת ליעקב ולמרים, ניצולת שואה. גולן למדה לתואר ראשון בחינוך מיוחד בסמינר הקיבוצים, שלוחת אוניברסיטת תל אביב, בשנים 1994–1995 וכן למדה אבחון דידקטי במכללת לווינסקי לחינוך בשנים 1995–1996. היא המשיכה את לימודיה בשנים 1998–1999 באוניברסיטת בן-גוריון בנגב, שם קיבלה את התואר השני במנהל חינוכי. משנת 2007 מנהלת גולן את המרכז הטיפולי לילדים בעלי צרכים מיוחדים בקריית ים, השייך למשרד החינוך. לניהול מרכז זה הגיעה עם ותק של 14 שנים בניהול מרכז טיפולי של עיריית גבעת שמואל ושנים רבות כמרצה לחינוך מיוחד במחלקה להשתלמויות באוניברסיטת בר-אילן, בסמינר לווינסקי לחינוך ובמרכזים פדגוגיים ברחבי הארץ, בתחום אבחון וטיפול בלקויות למידה בתחום החשבון אצל ילדים מגיל הגן ועד סוף בית הספר היסודי. חברה באגודת הסופרים העבריים ובאיגוד הסופרים הבינלאומי. שירה הראשון עסק בצוללת דקר. בשנת 2012 זכתה בפרס ראשון בתחרות הסיפור הקצר של כתב הוצאה לאור. פעילה בעמותת אנוש. צביה גולן מתגוררת בנהריה עם בן-זוגה יאיר מלמד, עובד משרד הביטחון ומוזיקאי, המלחין את שיריה. לצביה גולן שלושה בנים ובת ונכדים רבים. "כביסה מלוכלכת", 2008 הוצאת אופיר ביכורים "קולות מן החדר", 2010, הוצאת קוראים, היה מועמד לפרס ברנשטיין לספרות. "חטאים קטנים", 2011, הוצאת קוראים "תהומות", 2013, הוצאת קוראים "מר מחסני", 2014, הוצאה עצמית "דממת הספק", 2017, הוצאת קוראים "6,000 ק"מ של הבטחה", 2019, הוצאת קוראים "מרשמלו כחול ומסטיק ורוד", 2022, ספר ילדים, הצאת ניב אתר נוריתה, על הספר "קולות מן החדר" אתר נוריתה, על הספר "תהומות" אתר נוריתה, על הספר "חטאים קטנים" http://www.news1.co.il/Archive/0014-D-118879-00.html חן לב, קונפליקט עם אלוהים בלב ספרה השלישי של צביה גולן, באתר nrg‏, 8 בספטמבר 2011 צביה גולן, קשה להאשים אותו, הישבן שלה קטן ומוצק, באתר ynet, 22 בספטמבר 2008 רשימת הפרסומים של צביה גולן, בקטלוג הספרייה הלאומית סיפור קצר – "פילים" מאת צביה גולן, באתר – תני למילים סיפורים קצרים ושירה מאת צביה גולן, באתר –- ליטרטורה ספרי צביה גולן באתר – בוקנט אתר פרלמנט הספרים, סקירה של חגית בן חור על "דממת הספק" תקווה שמתחילה ונגמרת בבית העלמין, ישראל היום, איילת קליין כהן, 2018 ניוז חיפה והקריות, 2020\ על הספר "6,000 ק"מ של הבטחה" Jokopost מבחר סיפורים קצרים: http://www.jokopost.com/personal/7367/ http://www.jokopost.com/thoughts/7228/ http://www.jokopost.com/personal/6553/ צביה גולן, דף שער בספרייה הלאומית
ברס

האם התכוונתם ל... אמנדה בירס – במאית וקומיקאית אמריקאית ז'יגמונד ברס – שחמטאי הונגרי פרדוקס ברס – משפט בתורת הגרפים שיקגו ברס – קבוצת פוטבול אמריקאית דה בירס – תאגיד לכרייה וסחר ביהלומים בראס ברש
תנועת הגברים

תנועת הגברים או תנועת הגבר הוא שם מטרייה למגוון רחב של תנועות חברתיות בעולם המבוססות על ספקטרום רחב של אידאולוגיות על בסיס מגדר שעוסקות בענייני גברים, החל מתנועות ראקציונריות דרך ארגוני התנועה לזכויות הגבר אשר ברובם הם אנטי-פמיניסטיים כגון רע"ש - זכויות הגבר במשפחה ועד לתנועות גברים פמיניסטיות הפועלות למען שחרור המין הגברי מתפקידיו המסורתיים לצד הזדהות עם ערכים פמיניסטיים, כגון התנועה לגבריות חדשה. עם זאת, יש הרואים בתנועה האחרונה התאגדות פמיניסטית לכל דבר ולכן פסולה כתנועת לזכויות גברים ואף חותרת נגד רעיון זכויות הגברים. בין הנושאים שמרבית תנועות הגברים עוסקות בהם: הגדלת המעורבות של האב בחיי המשפחה, שוויון מגדרי בדיני גירושין, מאבק בהונאת אבהות ובגנבת זרע, מאבק במיזאנדריה, ועידוד מודעות למחלות גבריות כגון סרטן הערמונית (אחת הדוגמאות לפעולה בנדון היא פרויקט מובמבר), ייבוש תקציבי הלובי הפמיניסטי, שאיפה לשוויון אזרחי והורי, התנתקות כללית מנשים כשחרור משעבוד (mgtow). ישנן עמותות כמו לצדכם ואבות למען צדק שמציעות גם מענים טיפוליים או שירותי ייעוץ עבור גברים במצוקה. השורשים האידאולוגיים של מרבית תנועות הגברים כיום נעוצים בתנועה הנקראת "התנועה לשחרור הגבר", שקמה בארצות הברית בשנות ה-70 במקביל לגל השני של הפמיניזם כדי לשחרר את הגבר מתפקידיו הפטריאכליים השמרניים. כעבור שנים ספורות התנועה החלה תהליך של פיצול – לתנועה פרו-פמיניסטית שפועלת למען שחרור שני המינים מתפקידי מגדר ובנוסף פועלת לחנך גברים לפמיניזם ולמניעת אלימות נגד נשים, ולתנועה לזכויות הגבר, שלרוב מציגה את עצמה כתנועת התנגדות לפמיניזם בכללו או לפלגים מסוימים בו, ופעולותיה הידועות ביותר הן מאבק באפליית גברים בדיני גירושין. כל תנועה התפשטה בעולם באופן עצמאי. א' זה אבא התנועה לזכויות הגבר יום הגבר הבינלאומי וורן פארל הגלולה האדומה הגבר הנשלט הגלולה האדומה - הקדימון המורחב לסרט התיעודי על התנועה לשחרור גברים, בבימויה של קאסי ג'איי, 2016, באתר יוטיוב הארגון הלאומי האמריקאי של גברים נגד סקסיזם
העקומה הפוטופית

העקומה הפוטופית מתארת את יחס השטף האורי שיזוהה בעין האנושית בראייה פוטופית, כלומר ראייה באור יום, ביחס להספק נתון. העקומה מנורמלת כך ששיא גובהה הוא 1. גובה זה מתקבל באורך גל של 555 ננומטר (צבע ירוק). כדי לחשב את השטף האורי בהינתן הספק (כלומר התפלגות פליטה של מקור אור) מסוים, יש לסכום את מכפלת ההספק הספקטרלי ורגישותה הספקטרלית של העין: L = 683.002 ∫ 0 ∞ V ( λ ) J ( λ ) d λ {\displaystyle L=683.002\int _{0}^{\infty }V(\lambda )J(\lambda )d\lambda } כאן   J {\displaystyle \ J} הוא ההספק ביחידות ואט,   V {\displaystyle \ V} הוא גובה העקומה הפוטופית עבור אורך הגל הנתון ו-   L {\displaystyle \ L} הוא השטף האורי המתקבל, ביחידות לומן. בחישובים מעשיים משתמשים לרוב ב-683 בתור מקדם ומזניחים את ה-0.002. בראייה בחשיכה (ראייה סקוטופית) עקומת הרגישות היא שונה, והמקסימום שלה מוזז לאורכי גל קצרים יותר. גם המקדם של האינטגרל שונה ושווה ל-1746. כלומר, רגישותם של הקנים (חיישני העין לראיית לילה) גבוהה בערך פי 2.5 מזו של המדוכים (החיישנים לראיית יום). העקומה הסקוטופית צבע רודופסין
גביע דייוויס 1978

גביע דייוויס 1978 הייתה התחרות ה-67 במניין מאז ייסוד התחרות. לתחרות נרשמו 48 נבחרות. ירידה במספר משתתפי התחרות מוסברת בהתנגדות של מספר מדינות להשתתפות של נבחרת דרום אפריקה בתחרות. כמו כן, נבחרת ברית המועצות נפסלה בגלל התנגדותה לשחק נגד צ'ילה בחצי הגמר של תחרות 1976. משחקים בהשתתפות נבחרת דרום אפריקה התלוו בהפגנות. בסופו של דבר סוכם שהחל משנת 1979 נבחרת דרום אפריקה לא תשתתף בתחרויות וזה היה המצב עד לשנת 1992. הנבחרות חולקו ל-3 בתים: "בית אמריקה", "בית אירופה", ו"בית המזרח". הקבוצה המנצחת במשחקים בין ראשי הבתים הייתה מקבלת את הגביע. שיטת משחקים זו פעלה עד לשנת 1980. המשחק על התואר התקיים בין נבחרת ארצות הברית לבין נבחרת בריטניה עם תוצאה של 1:4 לארצות הברית. בכך נבחרת ארצות הברית זכתה בתואר בפעם ה-25 בסך הכל. הבית כלל 8 קבוצות כולל דרום אפריקה. לאחר המשחקים המוקדמים, החלו משחקי רבע הגמר. משתתפות גמר הבית בשנה הקודמת קיבלו זכות לעבור ישירות לרבע הגמר. הבית כלל 29 קבוצות כולל איראן, מצרים, אלג'יריה, מרוקו וישראל. לאור מספר גדול של הקבוצות הבית פוצל ל-2 ומנצחות תת-הבתים קיבלו זכות לעלות למשחקים בין מנצחי הבתים. לאחר משחקים מוקדמים החלו משחקי רבע הגמר. משתתפות גמר תת-הבית בשנה הקודמת לא השתתפו במשחקים המוקדמים. בעקבות סירובה של ברית המועצות לשחק במשחק חצי הגבר של השנה הקודמת נגד צ'ילה, נבחרתה נפסלה מהשתתפות בתחרות בשנים 1977–1978. בית המזרח כלל 11 קבוצות כולל אוסטרליה וניו זילנד. לאחר המשחקים המוקדמים החלו משחקים על ראשות הבית. משתתפות גמר הבית בשנה הקודמת קיבלו זכות לעבור ישירות לרבע הגמר. משחקי חצי הגמר נערכו במהלך אוקטובר 1978 ומשחק הגמר בדצמבר. נבחרת ישראל שובצה בבית אירופה ב' ושיחקה נגד נבחרת פינלנד. במשחק השני הנבחרת שיחקה נגד אוסטריה והפסידה. אתר התחרות
עוזי לוי

עוזי לוי (נולד ב-1959) הוא קצין משטרה בדרגת ניצב, שכיהן כמפקד מחוז ש"י במשטרת ישראל. לוי נולד וגדל בחבל התענכים, בן להורים חקלאים ומגדלי בקר. למד בבית ספר חקלאי מקיף "ויצו קנדה נהלל". עם גיוסו לצה"ל בשנת 1977, התנדב לצנחנים ושובץ בגדוד 890. בצנחנים עבר מסלול הכשרה כלוחם, בנוסף עבר קורס מ"כים חי"ר ולחם במבצע ליטני. בדצמבר 1981 התגייס לימ"מ, ושירת ביחידה כלוחם. במהלך מלחמת לבנון הראשונה השתתף במספר מבצעים חסויים בתוך לבנון. לאחר תקופה ביחידה, יצא לקורס קצינים חי"ר בבה"ד 1, בסיום הקורס חזר ליחידה ושירת בתפקידים שונים: מפקד צוות, מפקד פלגה, קצין מבצעים, קצין הדרכה, קצין אג"ם וסגן מפקד הימ"מ. במהלך שירותו בימ"מ, השתתף בעשרות מבצעים חסויים שעדיין אסורים בפרסום. ב-1999 יצא ללימודים במכללה הבין-זרועית לפיקוד ולמטה. באוגוסט 2000 מונה למפקד ימ"ס איו"ש. סמוך לכניסתו לתפקיד פרצה האינתיפאדה השנייה, לוי הוביל את היחידה עד אמצע 2007, תקופה של לחימה מתמדת במהלכה השתתפה בכ-1,200 מבצעים, חיסלה כ-130 מחבלים ועצרה עוד מאות אחרים. במהלך תקופת פיקודו על יחידת הימ"ס, עוטרה היחידה ולוחמיה בצל"שים רבים, בין היתר, צל"ש הרמטכ"ל, צל"ש אלוף פיקוד המרכז וצל"ש מפקד האוגדה והייתה היחידה המעוטרת ביותר בצה"ל ובמשטרה באותה תקופה. בשנים אלה עוטרו כ-15 לוחמים ביחידה בצל״שים אישיים על סיכון חייהם. בתפקידו הבא שירת כסגן מפקד מג"ב איו"ש וב-2010 מונה למפקד מג"ב צפון. בתקופה זו מג"ב צפון כלל את מרחב צפון ואת מרחב חוף. בהמשך פוצל מרחב צפון במג״ב לשני מרחבים - צפון וחוף. בפברואר 2012 הועלה לדרגת תת-ניצב ומונה למפקד מג"ב איו"ש. בספטמבר 2015 פרץ גל הטרור הפלסטיני, במהלכו התרחשו פיגועי טרור כמעט מדי יום, כאשר חלק גדול מהם התרחש בירושלים ובשטחי יהודה ושומרון. לוי הוביל את מג"ב איו"ש בתקופה מורכבת ומאתגרת של פיגועי טרור, החל מפיגועי דקירה, פיגועי דריסה והשלכת בקבוקי תבערה ועד לפיגועי ירי והשלכת מטענים. ביולי 2016 מונה לסגן מפקד משמר הגבול. בדצמבר 2020 עת מונה מפקדו במשמר הגבול קובי שבתאי לממלא מקום מפכ"ל המשטרה, כיהן כממלא מקום מפקד מג"ב. בינואר 2021, הועלה לדרגת ניצב ומונה למפקד מחוז ש"י ופיקד על המחוז במהלך מלחמת חרבות ברזל. ב-12 בספטמבר 2024 הודיע למפכ"ל דניאל לוי על כוונתו לפרוש לאחר 42 שנות שירות במשטרת ישראל. לוי נשוי ואב לשניים. בעל תואר ראשון במנהל עסקים ותואר שני במדעי היהדות מהקריה האקדמית אונו. טל וולבוביץ, "הם חיים בתחושה של נרדפות", באתר nrg‏, 23 במרץ 2007 אסף זוהר, מיומנו של מסתערב, באתר nana10‏, 24 במרץ 2007 אפרת וייס, מפקד מסתערבי מג"ב: אנחנו במשחק חתול ועכבר, באתר ynet, 23 במרץ 2007 גור סלומון, ה-ע' של המדינה, מתוך מקור ראשון, 1 ביוני 2007 (כעת, מתוך ארכיון האינטרנט) ניבה גולדברג, אבישי חורי, "נוצר פה סיר לחץ", במחנה, 16 ביוני 2014 גור סלומון, ה-ע' של המדינה, מקור ראשון, ‏ 1 ביוני 2007. אפרת וייס, מפקד מסתערבי מג"ב: אנחנו במשחק חתול ועכבר, באתר ynet, 23 במרץ 2007. סבב מינויים בסגל הפיקוד הבכיר של משטרת ישראל, באתר השירותים והמידע הממשלתי, 18 בינואר 2021 איציק סבן, גל הפרישות במשטרה נמשך: מפקד מחוז ש"י ניצב עוזי לוי עוזב את תפקידו, באתר ישראל היום, 12 בספטמבר 2024
בולי ירושלים

עקב מלחמת העצמאות, במרץ 1948 נותקה ירושלים היהודית משאר היישובים היהודים והייתה נתונה במצור. ב-9 במאי 1948 נפתח בירושלים, על ידי מנהלת העם, סניף דואר ראשי בבית ברניך. באותו יום נפתחו גם שלושה סניפי משנה, בגאולה-מאה שערים, במחנה יהודה וברחביה. סניפי הדואר קיבלו דואר לחלוקה בתוך ירושלים, חלוקה שבוצעה על ידי הדוורים תוך חירוף נפש. לתשלום שירותי הדואר, בתקופה בה העיר הייתה נתונה במצור, הן בתקופה שקודם להקמת המדינה והן לאחר ה-16 במאי 1948ביוון שלא ניתן היה להוביל אליה את בולי הדואר העברי מתל אביב, עשו שימוש בתוויות הקרן הקיימת לישראל בהם הודפסה מפת החלוקה של ארץ ישראל. על התוויות נוסף הדפס רכב שכלל את הערך הנקוב ואת המילה "דואר". בולי נהריה בולי צפת דואר ישראל - אודותינו / הדואר בראי הזמן / מנהלת העם עלי כהן:בולי ירושלים במצור (אורכב 01.02.2015 בארכיון Wayback Machine)
עזרא סדן

עזרא סדן (נולד ב-5 בינואר 1933) הוא כלכלן ישראלי. כיהן כמנכ"ל משרד האוצר, מנכ"ל משרד החקלאות וכמשנה לנגיד הבנק העולמי, פרופסור אמריטוס בפקולטה לחקלאות של האוניברסיטה העברית ועמד בראש החוג לכלכלה חקלאית. עזרא סדן נולד בירושלים, בנם של הסופר והחוקר דב סדן ושל גוסטה לבית פרנס, מראשונות העלייה השלישית, ואחיו של פרופ' יוסף (יוסי) סדן, חוקר תרבות האסלאם. למד בתיכון עירוני א' בתל אביב והיה פעיל בתנועת הנוער התנועה המאוחדת. הוא מוסמך לכלכלה וחקלאות מהפקולטה לחקלאות של האוניברסיטה העברית בירושלים, ב-1959 זכה בפרס בראלי על מחקרו בתחום גידול הצאן. יצא ללימודים בארצות הברית וסיים ב-1962 דוקטורט באוניברסיטת שיקגו, נושא עבודת הדוקטורט שלו היה "התיישבות בארץ ישראל, בעיית הקצאת מקורות". ב-1970 מונה לדרגת מרצה בכיר באוניברסיטה העברית, ב-1975 מונה לראש החוג לכלכלה חקלאית וב-1979 לפרופסור חבר באוניברסיטה. הוא עבד בתה"ל ועסק בייעוץ לפרויקטים כלכליים-חקלאיים באמריקה הלטינית ובקליפורניה. ב-1979 מונה למנהל הרשות לתכנון כלכלי במשרד האוצר. היה חבר בוועדה לבחינת השכר במגזר הציבורי ובוועדה למכירת חברות ממשלתיות. בינואר 1981 מונה למנכ"ל משרד האוצר וכיהן בתפקיד עד 1984. תקופת כהונתו התאפיינה במשבר כלכלי חריף, עלייה חדה בשיעור האינפלציה, משבר מניות הבנקים ושביתת רופאים ממושכת בת מספר חודשים. בשנים 1985 עד 1989 כיהן כיו"ר דירקטוריון חברת אומני מקבוצת כלל תעשיות. בשנת 1992 כיהן כמנכ"ל משרד החקלאות. בשנים 1992–1995 עמד בראש מינהל המחקר החקלאי במרכז וולקני. בעל חברה לייעוץ כלכלי, סדן לובנטל בע״מ. בראש מספר ועדות ציבוריות בהן ועדה לבחינת הדרכים לפיתוח משקי של חבל עזה ב-1991, ועדה לקביעת הקצאת משימות בין התעשיות הצבאיות וצה"ל ב-1994 והוועדה לבחינת הרפורמה בתחבורה הציבורית ב-2008. ב-1987 הצטרף למפלגת התחיה והוצב מטעמה במקום השמיני בבחירות לכנסת השתים עשרה. קורות חיים עזרא סדן (1933-), דף שער בספרייה הלאומית על אמו: תקוה ויינשטוק, סדר נשים | גב' גוסטה-גילה סדן: "אוניה פרסונלית" עם סופר ומרצה, מעריב, 18 באפריל 1958.
Animals (שיר של מארון 5)

Animals (בעברית: חיות) הוא שיר של להקת הפופ רוק האמריקאית מארון 5. השיר יצא לאור ב-25 באוגוסט 2014 כסינגל השני מאלבום האולפן החמישי של הלהקה "V". השיר מדבר על האהבה, שמתנהלת כמו ציד בעלי חיים. בפזמון שר אדם לוין סולן הלהקה "בייבי, אני טורף אותך הלילה / צד אותך ואוכל אותך חיה / בדיוק כמו חיות". הקליפ לשיר עלה ליוטיוב ב-29 בספטמבר 2014. הקליפ נוהל על ידי סמואל באיר. בקליפ נראה אדם לוין בתוך מקרר של בשרים מלא בדם של חיות על גופו וכך לאורך כל השיר גופו מתלכלך בדם. מידע על הסינגל "Animals" באתר מיוזיק בריינז מידע על היצירה "Animals" באתר Discogs סרטון השיר "Animals" באתר יוטיוב מצעד הפזמונים הבינלאומי 2014 מידע על Animals, באתר המצעד האיטלקי, ארכיון מידע על Animals, באתר המצעד של ניו זילנד
רביעיית פלורנטין

רביעיית פלורנטין הוא מיזם מגורים בפלורנטין, תל אביב. הפרויקט מורכב מארבעה מבנים סגלגלים בני 9 קומות, כאשר מלבד מתחם המגורים כולל הפרויקט גם מתחם מסחרי בן 3,500 מ"ר הכולל כ-40 חנויות. הפרויקט תוכנן על ידי האדריכל אילן פיבקו ובוצע על ידי היזמים יעקב גורסד ויהודה גורסד (באמצעות חברת YBOX) ואיש העסקים יוסי תורג'מן, והוא ממוקם בפינת הרחובות דרך שלמה, אברבנאל ומעון. המבנה השנוי במחלוקת זכה לדעות חלוקות, חיוביות (על חדשנות המבנה, למשל) ושליליות (על אי-התאמתו למרחב הציבורי, לדוגמה). מדיה וקבצים בנושא רביעיית פלורנטין בוויקישיתוף "רביעיית פלורנטין": ארבע אמבות עם הגב לשכונה, באתר הארץ, 28 במאי 2014. ענף הנדל"ן בתל אביב, הגרסה האלימה, באתר הארץ, 2 בנובמבר 2012. החל שיווק 40 חנויות בפרויקט רביעיית פלורנטין בת"א, באתר גלובס. "רביעיית פלורנטין" מתרומם? בנק לאומי ילווה הפרויקט, באתר גלובס. שווה או לא? 3 דירות ב"רביעיית פלורנטין" ב-4.5 מיליון שקל, באתר גלובס. סיבוב בפרויקט החדש של פיבקו בפלורנטין ועוד כמה דברים, חלון אחורי, מיכאל יעקובסון. ציפה קמפינסקי, לך תשתנה איתה, באתר Xnet‏, 5 ביולי 2005 נעמה ריבה, ימי איפאה האחרונים? חזיתות העץ מתחילות להתחלף לכאילו-עץ, באתר Xnet‏, 30 ביוני 2005 רביעיית פלורנטין באתר YBOX
אפטוסטיכוס סטיבנקולברי

אפטוסטיכוס סטיבנקולברי (שם מדעי: Aptostichus stephencolberti) הוא מין של עכביש מהסוג אפטוסטיכוס הקרוי על שמו של הקומיקאי והסאטיריקן האמריקאי סטיבן קולבר. העכביש התגלה על קו החוף של קליפורניה בשנת 2007. אזורי התפוצה של העכביש הם בדיונות החוף מאזור ביג סר ועד לשמורת פוינט לובוס וגשר שער הזהב בחצי האי של סן פרנסיסקו. בהשוואה למינים קרובים כמו אפטוסטיכוס אנג'לינהג'ולי (על שם השחקנית אנג'לינה ג'ולי), הסטיבנקולברי בהיר יותר. הן לזכר והן לנקבה רגליים חומות-צהובות, חלקם העליון והכליצרות חומים והבטן בהירה יותר ובעלת פסים אלכסוניים. לזכר שש שיניים ולנקבה חמש. העכביש נקרא על שמו של קולבר לאחר שקולבר דיווח בתוכניתו הקולבר ריפור שג'ייסון בונד, פרופסור לביולוגיה באוניברסיטת מזרח קרוליינה, כינה עכביש אחר בשם Myrmekiaphila neilyoungi על שם כוכב הרוק הקנדי, ניל יאנג. קולבר הביע כעס על כך שבונד לא טרח לקרוא מין גם על שמו והחל לפנות בבקשה לקבל מין של בעל חיים שיהיה קרוי על שמו. לטענתו קרויים על שמו נשר וצב (אם כי לא טקסונומית), כך שאין סיבה שלא יקראו על שמו חיה נוספת. במהדורה מאוחרת יותר של התוכנית עדכן קולבר כי בונד החליט לקרוא עכביש על שמו באומרו "וכל שהיה עלי לעשות הוא להתחנן בלי בושה בטלוויזיה הארצית." השניים שוחחו בטלפון במטרה להחליט איזה מבין העכבישים האפשריים ייקרא על שמו של קולבר, אך מאחר שמדובר היה ב-27 מינים הוחלט שבונד יקבל את ההחלטה בעצמו. השם Aptostichus stephencolberti הוכרז רשמית בתוכנית ב-6 באוגוסט 2008. מאחר שקולבר מבטא את שם משפחתו (Colbert) כשה-T שקטה, הוחלט שגם ה-T בשמו של המין stephencolberti תהיה שקטה. מדיה וקבצים בנושא אפטוסטיכוס סטיבנקולברי בוויקישיתוף אפטוסטיכוס סטיבנקולברי, באתר ITIS (באנגלית) אפטוסטיכוס סטיבנקולברי, באתר NCBI (באנגלית) אפטוסטיכוס סטיבנקולברי, באתר האנציקלופדיה של החיים (באנגלית) אפטוסטיכוס סטיבנקולברי, באתר GBIF (באנגלית) Bond, Jason. "How to Name a Species - Taxonomy and Why it is Important". East Carolina University. אורכב מ-המקור ב-2008-09-17. נבדק ב-2008-08-03. Melago, Carrie (2008-08-01). "California spider named for Stephen Colbert". The New York Daily News. ארכיון מ-2008-08-07. נבדק ב-2008-08-03. Bond, Jason; Amy Stockman (2008). "An Integrative Method for Delimiting Cohesion Species: Finding the Population-Species Interface in a Group of Californian Trapdoor Spiders with Extreme Genetic Divergence and Geographic Structuring". Systematic Biology. 57 (4): 628–646. doi:10.1080/10635150802302443. PMID 18686196. Who's NOT Honoring Me Now, הקולבר ריפור, עונה 4, ה-14 במאי 2008 הקולבר ריפור, עונה 4, ה-29 ביולי 2008 ריאיון עם ד"ר ג'ייסון בונד, הקולבר ריפור, עונה 4, ה-24 ביוני 2008 הקולבר ריפור, עונה 4, ה-6 באוגוסט 2008 "Trapdoor spider becomes Colbert's namesake". MSNBC. 2008-07-31. ארכיון מ-2008-08-06. נבדק ב-2008-08-03.
מוסררה (פירושונים)

מילה בערבית המופיעה בשמות גאוגרפיים ושמשמעותה "מקום עם חלוקי נחל". האם התכוונתם ל... מוסררה (מערבית: مصرارة) - שכונה בירושלים, שמה העברי: מורשה, מוסררה בית הספר הרב תחומי לאמנות וחברה ע"ש נגר – בית ספר גבוה לאמנות הפועל בשכונת מוסררה נחל איילון – ובשמו הערבי וָאדִי מוּסְרָרָה (وادي المصرارة)
פתח תקווה (פירושונים)

האם התכוונתם ל... פתח תקווה – עיר במחוז המרכז, מכונה "אם המושבות" נפת פתח תקווה – נפה במחוז המרכז בישראל, כוללת את העיר פתח תקווה ואת דרום השרון עיריית פתח תקווה – הרשות המקומית המנהלת את העיר פתח תקווה פתח תקווה (סרט) – סרט קולנוע ישראלי, משנת 2007 מוזיאון פתח תקווה לאמנות – מוזיאון לאמנות בעיר פתח תקווה פתח תקווה (שיר של אינפקציה) – שיר מפורסם של להקת אינפקציה דרך בגין (תל אביב) בתל אביב-יפו, הידועה גם בשמה הקודם דרך פתח-תקווה תחנת הרכבת פתח תקווה סגולה תחנת הרכבת פתח תקווה – קריית אריה
אזוב

האם התכוונתם ל... צמחים ממשפחת השפתניים אֲזוֹבִית (Origanum) – סוג הכולל את המינים: אוֹרֵגָנוֹ – צמח תבלין רב-שנתי הקרוי בעברית "אֲזוֹבִית פשוטה" אֵזוֹב מצוי – צמח הנזכר במקורות ומזוהה כיום עם המין Origanum syriacum אֵזוֹב תרבותי (Origanum majorana) – צמח תבלין מתורבת, מוכר גם בשמות ״אֲזוֹבִית תרבותית״ ו״מָיוֹרָם מתוק״ אֲזוֹבִית המדבר – בן-שיח רב-שנתי מדברי, אנדמי לישראל אֲזוֹבְיוֹן – סוג הכולל את המינים: אֲזוֹבְיוֹן רפואי – בן-שיח, מוכר בשמו הלועזי לָבֶנְדֶר אֲזוֹבְיוֹן דגול – בן-שיח ים-תיכוני נדיר ובסכנת הכחדה אֲזוֹבְיוֹן מדברי – בן-שיח מדברי אַזוֹב (Азов; בהקשר רוסי-אוקראיני) אַזוֹב (עיר) – עיר בדרום-מערב רוסיה ים אַזוֹב – חלקו הצפוני של הים השחור, בין רוסיה לאוקראינה מערכות אַזוֹב – מערכות צבאיות שניהלה רוסיה הצארית נגד האימפריה העות'מאנית בשנים 1696-1695 רגימנט אַזוֹב – יחידה ימנית קיצונית נאו-נאצית המשתייכת למשמר הלאומי של אוקראינה (פועלת מאז 2014) אחר נחל אֵזוֹב – נחל אכזב היורד בחיפה אזוב (מנוע רקטי) – מפותח ומיוצר על ידי "רפאל" ומשמש במרקיע הישראלי "שביט" אגודת אֵזוֹב – מונח מסיפור יציאת מצרים על שמו קרויים מספר ספרים תורניים (״אֵזוֹב״ מתייחס לצמח)
אליפות אוסטרליה הפתוחה

אליפות אוסטרליה הפתוחה היא אחת מארבעה טורנירי גראנד סלאם, שהן התחרויות החשובות ביותר בענף הטניס. האליפות מתקיימת במקומה הנוכחי, "מלבורן פארק" בעיר מלבורן שבאוסטרליה מאז 1980. עד 2007 נערכה האליפות על מגרשים קשים מסוג Rebound Ace, ב-2008 הוחלף סוג המשטח ל-Plexicusion וב-2020 הוחלף ל-GreenSet. האליפות מתקיימת בחצי השני של חודש ינואר (ולעיתים בתחילת פברואר). קודם לכן היא התקיימה על מגרשי דשא במועדון "קויונג". האליפות הראשונה נערכה בשנת 1905, ומשנת 1968 היא "נפתחה" לשחקנים מקצוענים. עד שנת 1972, מיקום התחרות השתנה מדי שנה ונערך במספר ערים שונות ברחבי אוסטרליה. בין הערים המארחות היו מלבורן, סידני, בריזביין, פרת', אדלייד, קרייסטצ'רץ' (שבניו זילנד) והסטינג. תאריך ההתחלה של הטורניר השתנה אף הוא משנה לשנה והיה תלוי במזג האוויר בעיר המארחת. כך, לדוגמה, בשנת 1923 התקיים הטורניר בחודש אוגוסט מכיוון שנערך בעיר בריזביין, הידועה בחום ובלחות הרבה ששוררת בה בחודשי הקיץ (ינואר הוא חודש קיצי באוסטרליה). החל משנת 1972 הוחלט שהטורניר יתקיים במקום קבוע, ומלבורן נבחרה לעיר המארחת. מאז ועד שנת 1985 התקיים הטורניר בתאריכים משתנים בחודשים דצמבר וינואר. עד שנת 1977 הטורניר נערך בעיקר בחודש דצמבר, אך בשנה זו הוחלט להזיז את הטורניר כמה ימים קדימה ובשנה זו התקיימו שני טורנירים. המועד החדש לא צלח (ככל הנראה עקב היענות נמוכה של שחקנים מהדרג הגבוה להגיע לאליפות) ובשנים 1982–1985 הטורניר חל באמצע דצמבר. אולם בשנת 1986 הוחלט להזיז את הטורניר שוב, הפעם לאמצע ינואר וכך, כלל לא התקיים טורניר בשנת 1986, שכן במקום הטורניר של סוף 1986, נערך הטורניר בתחילת 1987. מאז ועד היום הטורניר נערך תמיד באמצע ינואר – מתחיל ביום ב' השלישי של חודש ינואר ומסתיים ביום ראשון כעבור כשבועיים (לא כולל טורניר המוקדמות). האצטדיון המרכזי של הטורניר נקרא על שמו של רוד לייבר, מגדולי הטניסאים בהיסטוריה. עד לשנת 2009 היה זה האצטדיון היחיד בטורנירי הגראנד סלאם המאפשר לשחק כאשר יורד גשם, אך בשנת 2009 נבנה הגג החדש באצטדיון המרכזי בווימבלדון וכעת גם שם ניתן לשחק לאורך שעות הלילה ובמקרה של גשם, הגג נסגר. האצטדיון שהושלם ב-1988 מכיל 15,000 מקומות. באליפות אוסטרליה, כמו באליפות ארצות הברית הפתוחה (אך בניגוד לטורניר וימבלדון ואליפות צרפת הפתוחה), מתקיימים משחקים בשעות החשכה לאור זרקורים, ובשנת 2005 נקבע תקדים בטורנירי הגרנד סלאם, כאשר משחק הגמר לגברים נערך בשעות הערב. בתחרויות הראשיות ליחידים וליחידות משתתפים 128 שחקנים ושחקניות, והזוכה בטורניר צריך לנצח ב-7 משחקים: הטוב מ-5 מערכות אצל הגברים, או הטובה מ-3 מערכות אצל הנשים. כמו כן מתקיימות תחרויות לזוגות גברים, זוגות נשים וזוגות מעורבים, וכן תחרויות לנוער, לוותיקים ולנכים. בשנת 2007 הגיעה שחר פאר לשלב רבע הגמר, שבו הפסידה ב-3 מערכות והייתה רחוקה משחקון אחד מעלייה לחצי גמר, לסרינה ויליאמס מארצות הברית שזכתה באליפות. בשנת 2008 זכו בפעם הראשונה זוג ישראלים, אנדי רם ויוני ארליך, באליפות אוסטרליה הפתוחה בקטגוריית זוגות גברים. אותה שנה, פאר וויקטוריה אזרנקה מבלארוס הגיעו לשלב הגמר בקטגוריית זוגות נשים, שבו הפסידו לאחיות בונדרנקו מאוקראינה. (בעידן החדש שלאחר 1969 בלבד): אתר האינטרנט הרשמי של אליפות אוסטרליה הפתוחה (באנגלית אוסטרלית) אליפות אוסטרליה הפתוחה, באתר אנציקלופדיה בריטניקה (באנגלית) אליפות אוסטרליה הפתוחה, ברשת החברתית פייסבוק אליפות אוסטרליה הפתוחה, ברשת החברתית אקס (טוויטר) אליפות אוסטרליה הפתוחה, ברשת החברתית אינסטגרם אליפות אוסטרליה הפתוחה, ברשת החברתית טיקטוק אליפות אוסטרליה הפתוחה, סרטונים בערוץ היוטיוב
אורי לוטן

אוּרִי לוֹטָן (11 באפריל 1951 - 6 במאי 2005) היה סופר, מתרגם, עיתונאי ושדרן רדיו ישראלי. אורי לוטן נולד וגדל בתל אביב. הוא יצא בגיל 16 למסע ברחבי יבשת אירופה, וכשחזר ב-1969 התגייס לצבא, והחל לשדר בגלי צה"ל תוכניות מוזיקה. במשך ארבע שנים היה לוטן מהראשונים שחשפו את תרבות הפופ והרוק החדשה לקהל הישראלי. בין השאר הגיש במשך שנים את התוכנית "ציפורי לילה" והיה הישראלי הראשון ששידר בתחנת קול השלום של אייבי נתן. לוטן עזב את ישראל בסוף שנות ה-70, וחי שנים רבות בארצות הברית בחוף המערבי. שם גם נחשף לתרבות הפסיכדלית, אותה הכיר לקהל הישראלי. כמו כן, עבר לגור כשבע שנים בפונה שבהודו והושפע מאושו ותורתו, אולם נטש אותה באכזבה, ובשנותיו האחרונות אף יצא כנגד אושו. לוטן כתב במשך שנים על מוזיקה בעיתונים והיה מחסידי הכתיבה בסוגת הניו-ג'ורנליזם בישראל. הוא שלט באופן שוטף בארבע שפות: עברית, אנגלית, צרפתית וגרמנית. תרגם לעברית ספרים אחדים, ביניהם "פחד ותיעוב בלאס וגאס" של העיתונאי והסופר האנטר ס. תומפסון. לוטן היה אחד מגדולי מעריציה של להקת גרייטפול דד בישראל והחזיק באוסף של כ-3,000 הקלטות שונות של הלהקה, ביניהן כ-1000 הופעות חיות. בפברואר 2005 נפל לוטן במדרגות ביתו, שבר את מפרקתו והפך למשותק. ב-6 במאי 2005 נפטר ונקבר בבית העלמין ירקון. בשנת 2007 הזמר נעם רותם הוציא את השיר "ללכת כמו אריה" (מתוך האלבום "עזרה בדרך"), שהוקדש לזכרו של לוטן. החיים כבצל, כנרת זמורה-ביתן דביר (2004) יש חדש במערב - תולדות הניו אייג', מדף הוצאה לאור (2006) עד שייצא עשן (אנ'), מאת אנה קמפיון וג'יין קמפיון, הוצאת פן (1999) דור הפרוזק, מאת אליזבת וורצל, הוצאת ידיעות אחרונות, ספרי חמד, ופן הוצאה לאור (2002) פחד ותיעוב בלאס וגאס, מאת האנטר ס. תומפסון, הוצאת ידיעות אחרונות, ספרי חמד, ופן הוצאה לאור (2004) שחייה בעירום (אנ'), מאת קרל היאסן, הוצאת מעריב (2006) מדיה וקבצים בנושא אורי לוטן בוויקישיתוף רשימת הפרסומים של אורי לוטן, בקטלוג הספרייה הלאומית הספרים של אורי לוטן, באתר "סימניה" אתר לזכרו של אורי לוטן שגיאות פרמטריות בתבנית:יוטיוב 'סוג: ריאיון עם אבירמה גולן' אינו ערך חוקי דור הפרוזק (עד דק' 8:25), ריאיון עם אבירמה גולן באתר יוטיוב, מתוך "בקריאה ראשונה" רועי הולר, נפטר אורי לוטן, באתר ynet, 6 במאי 2005 ניו אייג', אורי לוטן הלך עולמו, באתר nrg‏, 6 במאי 2005 ענת באלינט, מת העיתונאי, המבקר והמתרגם אורי לוטן, באתר הארץ, 8 במאי 2005 אהוד בן-פורת, אב"פ, לזכרו של אורי לוטן (3 דפ'), 09 במאי 2005 ניו אייג', מיוחד: אורי לוטן, 1951-2005. חברים וקוראים נפרדים, באתר nrg‏, 11 במאי 2005 אורי לוטן, דף שער בספרייה הלאומית מת איש הרדיו והמתרגם אורי לוטן, באתר וואלה, 6 במאי 2005 על השיר ללכת כמו אריה, באתר מימה זאב שביידל, מישוע לאושו, באתר הארץ, 25 באפריל 2007